
NOTE CARACTERISTICE ALE CONCEPTULUI 
SOLIDARITATE 


0. Status Quaestionis 


În luna august a anului 1980 s-a născut la Gdansk, în șantierul 
naval, primul sindicat liber din ţările comuniste care s-a numit 
Solidarnoş (solidaritate). Naşterea lui a provocat un mare şoc şi o 
mişcare atât în Polonia cât şi în ţările vecine. A început o revoluţie 
paşnică care a durat până la sfârşitul anului 1989, răsturnând într- 
un fel sistemul comunist. 


Această mişcare fiind paşnică, a costat totuşi multe vieţi 
umane. Cel mai cunoscut martiriu al ei este preotul catolic Jerzy 
Popieluszko al cărui proces de beatificare este în plină desfăşurare. 
În ultima predică din ajunul morţii sale, acest preot vorbea despre 
iertare. | 

În expunerea de faţă dorim să ne oprim asupra noţiunii 
solidarităţii prezentând etimologia, geneza şi dezvoltarea sa. 

De ce această noţiune are un ecou atât de mare? Care este 
secretul şi puterea sa? Şi de ce astăzi putem observa uriaşele 
eforturi care pornesc din când în când chiar din sânul sindicatului 
liber Solidarnoș de a prăbuşi această mişcare şi această noţiune? 


Platon, în faimoasa sa scrisoare a şaptea ne învaţă: In fiecare 


lucru existent sunt trei elemente prin ajutorul cărora se realizează 


Știința despre acel lucru; în al patrulea rând vine ştiinţa însăși, iar 
ca al cincilea trebuie să punem “acel ce însuşi” care este obiect al 
cunoașterii și este cu adevărat existent. Primul element este 
numele, al doilea definiţia, al treilea imaginea, al patrulea pt 
(despre acel lucru).! 


! Platon, Scrisori, p. 102, Editura Iri, Bucureşti 1996, tr. şi note Ştefan 
Bezdechi. “Ethymologiquement, le mot est une déformation du mot «solidum» qui, 
chez les jurisconsultes romains, serait à designer l'obligation qui pesait sur les 

Incepem, deci, analiza cu numele. 


l. Etimologia cuvântului solidaritate 


Există opinia comună că termenul solidaritate s-a născut şi a 
fost teoretizat în contextul judiciar. Din punct de vedere etimologic, 
acest cuvânt provine din termenul latin «solidum». În limba tehnică 
a dreptului roman situaţia de faţă reprezenta o soluţie în care 
fiecare dintre datornici a fost responsabil pentru totalitatea 
datoriei. Responsabilitatea fiecăruia dintre co-datornici pentru 
totalitatea datoriei, coresponsabilitatea. De aici a izvorât dictonul 
popular Unul pentru tofi şi tofi pentru unu care prezintă bine 
situaţia solidarităţii în sensul indicat mai sus. O altă forma al 


acestui dicton popular este: Noi cu toții suntem așezați în aceeași 
corabie.* 


2. Definiţia descriptivă a termenului prin prisma genezei sale 
istorice 


După Revoluţia franceză, conceptul «solidum» de natură 
juridică şi privată a intrat în domeniul public transformându-se în 
termenul «solidaritate» şi începea să fie folosit pentru a exprima 
legătura interpersonală şi moştenirea transmisă prin generaţiile 
precedente. A fost pus în strânsă relaţie cu una din cele trei lozinci 
principale ale Revoluţiei franceze, şi anume «fraternitate».€ 


débiteurs, lorsque chacun d'eux était tenu pour le tout (in solidum)”. Vocabulaire 
technique et critique de la Philosophie, par. A. Lalande, Presse Universitaire de 
France, Paris 1962, p. 1006. 


” “Solidum, totalitate, mai ales suma întreag’, capital. Marcus Tulius Cicero, 
Pro Rabirio Postumo 46; Quintus Horatius Flaccus, Sermones 2, 3, 240” în: Dicţionar 
latin-polonez, red. M. Plezia, PWN, Warszawa 1979, vol. V, p. 170. 


* “Wir sitzen alle in einen Boot”, Solidarität, în Philosophisches Wörterbuch, 
herausgegeben von Walter Brugger, Herder 967, p. 349. 


* Cfr. E. Combi, E. Monti, Fede cristiana e agire sociale, Centro Ambrosiano 
1994, p. 145. 

Un mare merit în dezvoltarea şi popularizarea acestei noţiuni 
îl are tatăl pozitivismului francez A. Comte. El a definit două 
sensuri principale ale solidarității: 


primul sens este caracteristica fiinţelor şi lucrurilor în 

aspectul relaţiilor reciproce dintre ele, şi anume: sunt unite în 

aşa fel încât ceea ce acţionează asupra unui lucru are 

repercursiunile sale asupra altor lucruri (ca de exemplu cum 
„este în chimie legea vaselor comunicante). 


al doilea sens semnifică o interdependenţă care există între 
generaţiile succesive dintr-o societate. Comte a exprimat 
această trăsatură cu următoarele cuvinte: În orice fenomen 
social, mai ales în cel actual, predecesorii participă mai mult 
decât oamenii contemporani.” 


Solidaritatea, în primul sens, s-a dezvoltat şi s-a format ca şi 


concepţie socială care consideră societatea ca “o totalitate”, dat 


fiind faptul unor strânse relaţii dintre membrii săi. 


În schimb, în al doilea sens, concepţia solidarităţii, scoțând în 
evidenţă rolul şi importanţa predecesorilor în formarea civilizaţiei 
— de unde se naşte datoria noastră de mulţumire faţă de ei — a fost 
dezvoltată de către un politician şi gânditor francez, Louis 
Bourgeois. El a introdus deosebirea dintre solidaritate ca un fapt 
şi solidaritatea ca o datorie. Numai atunci când este precizată 
prima, se poate vorbi de necesitatea morală a celei de-a doua. 


In continuare această noţiune a fost dezvoltată din punct de 
vedere economic şi sociologic de către un iezuit german, Heinrich 


* A. Comte, Politique positive, Disc. Prelim., I 364 în Vocabulaire technique 
et critique de la Philosophie, de A.. Lalande, pp. 1006-1007. 


* Politician francez nascut la Paris în 29 mai 1851, mort în Oger (Epernay) la 
29 septembrie 1925. A primit premiul Nobel pentru pace în 1920. A fost un apostol 
si propagator al concepţiei solidaritaţii. Operele lui principale sunt: La solidarité, Paris 
1899; L'oeuvre de la Societe des Nations, Paris 1920-1923, cfr. Enciclopedia 
Filosofica, CSFdG, Firenze 1967, vol. I, p. 1036. 


| 
| 

Pesch.” El a atentat o conciliere între individualism şi socialism, 
refuzând însă concepţia statului socialist. În gândirea sa, 
solidaritatea apare ca o datorie morală care izvorăşte din legea 
naturală. Datoria economiei este de a sluji bunătăţii materiale a 
oamenilor. Această bunătate trebuie să fie în acord cu binele comun 
şi să ramână în armonie cu cele mai înalte exigenţe culturale. 


Primul Sfânt Părinte care a introdus această noţiune în 
documentele oficiale ale Bisericii este Pius al XII-lea. În prima sa 
enciclică, Summi Pontificatus, din 20 octombrie 1939, scria: 
Printre multele erori care fâșnesc din izvorul veninos al 
agnosticismului religios moral, dorim să atragem atenţia voastră 
venerabili fraţi, mai ales asupra a doua dintre acestea, cum ar fi 
acelea care fac aproape imposibilă sau cel puţin precară şi incertă 
conviefuirea pașnică dintre popoare. 

Prima dintre aceste erori dăunătoare, răspândită în mod larg 
în zilele noastre, este uitarea acelei legi a solidarităţii și carității 
umane care este spusă şi impusă de către comunitatea de origine 
şi de egalitatea naturii raționale a tuturor oamenilor....€ 


3. Definiţia și stiinfa solidarităţii 

Chiar dacă Pius al XI-lea nu foloseşte termenul «solidaritate», 
se bazează totuşi pe concepţiile lui Heinrich Pesch în analiza lumii 
timpului său. Acest lucru este clar în enciclică Quadragesimo Anno 
care a fost scrisă pe data de 15 mai 1931. Prin documentul său 
Sfântul Părinte doreşte să comemoreze şi să cinstească documentul 
social de o mare importanţă care a fost enciclica Rerum Novarum 
a Sfântului Părinte Leon al XIII-lea. Din intenţia sa, el se ocupă de 
problemele sociale prezente în lumea timpului său pe care le 


' Economist si sociolog german, iezuit, nascut în Colonia la 17 septembrie 
1854, mort în Valkenburg la 1 aprilie 1926. Principala sa opera este: Lehrbuch der 


. natională&konomie. 


ê Pius al XII-lea, Summi Pontificatus 15, în I documenti Sociali della Chiesa 
: da Pio LX a Giovanni Paolo II , Massimo - Milano 1983, p. 384 


138 Comunicări 


evaluează din punctul de vedere al Bisericii Catolice. În analiză 
economico-socială subliniază existenţa şi dominarea în lume a celor 
două extreme: Trebuie, cu orice preț, să evităm două extreme, Și 
anume: prima ar fi individualismul spre care tinde un individ sau 
o societate care, fie că neagă caracterul social sau public al 
bunurilor, fie îl slăbeşte. A doua ar fi colectivismul spre care tinde 
cel care nu accepta sau slăbeşte caracterul individual al 
proprietăţii. (QA, nr. 46). Aceste două extreme apar ca o 
consecinţă a relaţiei cu proprietatea privată. Întotdeauna dreptul 


natural și transmiterea prin moştenire a proprietăţii trebuie să 


rămână intangibile. Nici un stat nu poate distruge acest drept 
deoarece omul precede statul și familia este, de fapt și logic, 
înaintea statului. De aceea papii susfin că i forma de exprimare a 
Statului este de a fi unitate în diversitate. În ordinea rezultantă 
după cum explica atât de bine Sfântul Thoma (46), a unităţii 
diverselor obiecte dispuse si orânduite în mod armonios, corpul 
social nu va ordonat decât numai dacă o veritabilă unitate îi leagă 
între ei, puternic, pe membrii care îl constituie.” 


Se introduce distincţia dintre dreptul proprietăţii private şi 


dintre dreptul de a o folosi. Dreptul proprietăţii îl au toţi; acest 


drept izvorăşte din însăşi natura omului. În schimb, dreptul folosirii 
se bazează pe principiul bunului comun care reglementează şi 
întemeiază binele societăţii. Prin urmare, societatea se bazează pe 
binele comun. 


4, Învățătura Sfântului Părinte loan Paul al II-lea despre 
solidaritate 


Cel care a introdus din plin această concepţie a solidarităţii în 
documentele oficiale ale Bisericii şi foarte des face referire la ea 
este Sfântul Părinte loan Paul al II-lea. Această concepţie este 


” Pius al XI-lea, La restauration de l’ordre Social, “Quadragesimo Anno”, Ed. 
Bonne Presse, 1960. 

prezentă deja în activitatea sa pastorală, socială, filosofică şi 
teologică încă înainte ca să fie ales ca papă. In mod evident ea 
apare în principala sa operă filosofică Persoană și act. 


Concepţia societăţii se bazează pe principiul bunului comun. 
Tocmai în acest bun comun participă persoanele şi prin această 
participare ele se realizează pe sine însele. Modul acestei 
participări în binele comun, care conduce spre realizarea persoanei 
ca persoană, fiind «scufundată» în binele comun şi realizându-se pe 
sine însusi, este numit solidaritate. Solidaritatea este deci modul 
participării la binele comun care conduce pe de o parte spre 
realizarea însăşi a persoanei umane iar pe de altă parte a societăţii 


ca un organism social. Concepţia prezentată de către el preia. 


tradiţia socială anterioară, însă schimbă accentele, şi anume scoate 
în evidenţă în mod deosebit caracterul personal, trecând de la 
caracterul obiectiv la cel personal. De aceea se subliniază 
necesitatea realizării persoanei umane prin binele comun. Omul, 
prin modul de a participa solidar la binele comun, realizează 
propria sa umanitate. De aceea societatea trebuie să se dezvolte pe 
baza comuniunii persoanelor (communio personarum) şi nu ca o 
masă impersonală. 

Cu ocazia vizitei sale pastorale la Gdansk la 12 iunie 1983, 
Sfântul Părinte analiza fraza Sfântului Paul din Scrisoarea către 
Galateni: Purtaţi-vă unii altora greutățile (Gal. 6,2); Unii altora. 
Omul nu este singur, trăieşte cu alţii, prin alţii şi pentru alţii. Toată 
existenţa umană are propriul său caracter comunitar şi propria sa 
dimensiune socială. Această dimensiune nu poate semnifica 
reducerea persoanei umane, a talentelor sale, a posibilităţilor sale 
şi a datoriilor sale. Tocmai din punct de vedere al comunităţii 
sociale, trebuie să fie garantat spaţiul pentru fiecare. De aceea una 
din cele mai importante datorii ale statului este crearea acestui 
spaţiu în aşa măsură încât fiecare să poată să se dezvolte pe sine 
însuşi, propria sa personalitate şi vocaţia sa. Spaţiul persoanei în 

viaţa socială este de asemenea condiţia sine qua non a binelui 
comun. 


Purtafi-vă unii altora greutăţile. Această formulare a 
Sfântului Apostol Paul constituie o inspiraţie a relaţiilor umane şi 
a solidarităţii sociale. Solidaritatea înseamnă unul şi altul şi 
greutatea care este purtată împreună. Niciodată unul împotriva 
altuia şi niciodată greutatea dusă de unul singur fără ajutorul altora, 
deoarece lupta nu poate să fie mai puternică decât solidaritate. 


5. Cum a apărut numele Solidarnoș (solidaritate) ca denumire 
a Sindicatului liber? 


Concepţia solidarităţii a luat amploare în momentul în care 
primul sindicat liber în blocul ţărilor comuniste a folosit această 
denumire pentru sine, fapt care a avut loc la Gdansk în august 
1980. Analizând evenimentele, se observă clar că această denumire 
a fost introdusă printr-o deosebită coincidenţă, pentru că nu a fost 
gândită dinainte din partea celor care au pornit această mişcare. 
Este un paradox ca pentru prima dată expresia greva solidarităţii 
a fost folosit de către directorul şantierului naval Gniech. «Greva 
solidarităţii »— această expresie a directorului a fost ca o acuzaţie. 
Deoarece dupa hotărâri, trebuia să discutăm şi să negociem numai 
problemele muncitorilor şantierului. De fapt “Solidaritatea” s-a 
născut în momentul în care greva muncitorilor din Șantierul naval 
era pe terminate; muncitorii au obținut ceea ce au cerut de la 
Guvern şi deja alte întreprinderi şi mari firme începeau greva ca 
semn al solidarităţii cu ei, iar la rândul lor aceste întreprinderi 
aveau nevoie de apărare. Toate aceste motive de ordin moral, 
adică dorinţa solidarităţii cu alții, au făcut ca greva care în şantier 
era pe terminate, după cum am declarat sâmbătă dupa- -amiază, 
nefinând cont de cuvântul meu, să ia o nouă i fază Într-adevăr 
acesta a fost un moment deosebit. Greva noastră s-a terminat a 
treia zi, sâmbătă după amiază Toate motivațiile Și impulsul ei s-au 
epuizat. Însă în interiorul meu simțeam datoria de a Susfine această 


| 

lupta în continuare între niște limite. A'început o revoluţie care nu 
se folosea de anarhie, dar a fost o mişcare în care toate cererile şi 
motivafiile au fost supuse evaluării publice. Eu însumi vroiam 
numai să exprim acest lucru.! 


6. Imaginea solidarităţii 


Prima undă a grevei din luna august s-a terminat după 


împlinirea cererilor de către directorul şantierului naval. Însă începe 
în mod spontan a doua undă, aşa-numita greva solidarităţii. Numai 


această grevă a reuşit să conducă în consecinţă la tratativele cu 
reprezentanţii Guvernului. De aceea naşterea sindicatului liber, care 
a fost prima cerere a protestului, s-a unit cu denumirea 
Solidaritatea. Acest lucru a fost clar prezentat în primele pancarde 
ale Solidarităţii pe care literele acestui termen erau alcătuite din 
reprezentarea grafică a oamenilor care se ţineau împreună. 
Pancarda Solidaritatea apărea ca un grup al oamenilor mici care era 
de culoare roşie pe fond alb. Foarte repede, însă, din aceste 
persoane mici au rămas doar conturul literelor." A rămas cuvântul 
însă contextul s-a şters din memorie. 


7. Concluzii 


Trebuie să ne întoarcem la întrebările formulate în Status 
Quaestionis: De ce această noţiune are un ecou atât de mare? Care 
este secretul şi puterea sa? Si de ce astăzi putem observa uriaşele 
eforturi care pornesc chiar din sânul sindicatului liber Solidarnoş 
de a prăbuşi această mişcare şi această noţiune? 

Se pare că concepţia solidarităţii este unită în mod esenţial cu 
caracterul dinamic al persoanei umane. 


Solidaritatea, din natura sa, vorbeşte despre relaţia cu alţii şi 
în acelaşi timp precizează această relaţie. Este vorba despre relaţia 


' Lech Walâsa, Droga Nadziei (Drumul speranţei), Znak Kraków 1989, p. 135 

care dezvoltă persoana, deci din rădăcina cuvântului izvorâşte 
precizarea că relaţia trebuie să fie bazată pe «solidum», solidum 
care în limba latină înseamnă globalitate, totalitate. Deci acţiunea 
solidară este atunci când se desfăşoară în dimensiunea totalităţii, 
pentru această totalitate este responsabilă şi în acelaşi timp conduce 
spre această totalitate. 


Din esenţa sa, solidaritatea este relaţia cu alţii, adică relaţia 
eu — tu care tinde spre totalitate şi se exprimă prin acţiunea 
solidară. 


Se pare că această globalitate este deja prezentă în punctul de 
pornire, adică înainte de a începe o acţiune. Fiind prezentă în 
esenţa fiinţei şi devenind şi realizându-se prin acţiune. Această 
globalitate este descoperită prin acţiune sau în subiectul care intră 
în relaţie. Deci elementul fundamental este subiectul sau relaţia cu 
alţii? Ce este fundamental în relaţia eu — tu? Dacă numai eul, atunci 
apare pericolul de a-i trata pe tu şi ei ca pe ceva de al doilea grad, 
tranzitiv; apare pericolul individualismului. Însă atunci când 
accentul este pus pe tu şi ei, eul poate să fie în poziţie secundară, 
apare pericolul colectivismului, al globalismului. Cum este posibil 
să evităm aceste două soluţii extreme? 


Concepţia solidarităţii, având o lungă istorie şi dezvoltare, 
pare să exprime bine caracterul social al naturii umane. Caracterul 
acestuia nu se poate reduce la o totalitate abstractă, dimpotrivă 
totalitate: se realizează în componentele sale care o formează. 
Apare deci relaţia care a fost exprimată de către Sfântul Thoma în 
următoarele cuvinte: Precum componentele și totalitatea sunt într- 
un fel același lucru, tot astfel ceea-ce aparţine globalităţii, aparține 
și componentelor.” 


" Cfr “Sicut pars et totum quodammodo sunt idem, ita id quod est totius, 


quodammodo est partis; et ita cum ex bonis communibus aliquid in singulos 
distribuitur, quilibet alliquo modo recipit quod suum est”. STh II II, q. 61, a.l ad 2. 
Citatul acesta este folosit de asemenea de catre Leon al XIII-lea, Rerum Novarum, n. 
2l: 

€ 


Riassunto 


Nella presente relazione ho voluto illutrare etimologia, la genesi e lo 
sviluppo della nozione solidarietà. Quindi etimologicamente la parola 
viene dal latino solidum che in termini popolari si tradurrebbe: uno per 
tutti e tutti per uno. Il concetto solidarietà ha una lunga storia e sembra 
di esprimere bene il carattere sociale della natura umana. Questa non si 
porre dure ad una totalità astratta ma ad una totalità che si realizza negli 
elementi componenti. Per dimostrare questo mi sono servito dall’ espirenza 
del gruppo sindacale di Gdansk (Solidarnoş) e dal pensiero di San 
Tommaso e del Papa Giovanni Paolo II. 


Pr. Tadeusz ROSTWOROWSKI, S.J. 


